Baba verdrink in swembadŉ Negemaande oue baba het in ŉ swembad in Klerksdorp in Noordwes verdrink. ŉ Woordvoerder van Netcare911, Jeffrey Wicks, sê die baba het glo in die swembad geval en was glo vir ŉ geruime tyd onder die water voor sy deur gesinslede uit die water gepluk is. Hy sê paramedici het haar gevind waar sy langs die swembad lê en het onmiddellik mond-tot-mond-asemhaling begin toepas. Sy is kort voor haar aankoms by die hospitaal dood verklaar.